ప్రపంచ అంతరిక్ష వారం

ప్రపంచ అంతరిక్ష వారం ప్రతి సంవత్సరం అక్టోబరు 4వ తేదీ నుండి అక్టోబరు 10వ తేదీ వరకు వారంరోజులపాటు నిర్వహించబడుతుంది. మానవ ప్రగతిని మెరుగుపడటానికి కారణమవుతున్న సైన్స్ అండ్ టెక్నాలజీకి గుర్తుగా  యూరప్, ఆసియాతో సహా ప్రపంచంలోని వివిధ ప్రాంతాలలో ఈ దినోత్సవం జరుపబడుతుంది.

చరిత్ర 
1957, అక్టోబరు 4న స్పుట్నిక్ 1అనే తొలి మానవ నిర్మిత ఉపగ్రహాన్ని ప్రారంభించి అంతరిక్ష అన్వేషణకు శ్రీకారం చుట్టగా, 1967 అక్టోబరు 10న చంద్రునితోసహా ఇతర ఖగోళ ప్రాంతాలలో అన్వేషణ వివిధ దేశాల కార్యకలాపాల నిబంధనలపై సంతకం చేయబడింది.

అక్టోబరు 4, అక్టోబరు 10 తేదీలు ప్రపంచ అంతరిక్ష చరిత్రలో చారిత్రక సంఘటనలకు గుర్తుగా 1999, డిసెంబరు 6న ఐక్యరాజ్యసమితి సర్వసభ్య సమావేశంలో ఆ రెండురోజుల మధ్య ఉన్న వారాన్ని అంతరిక్ష వారంగా ప్రకటించబడింది. ఇది ప్రపంచంలోనే అతిపెద్ద వార్షిక అంతరిక్ష కార్యక్రమం.

కార్యక్రమాలు 
 2017లో ప్రపంచ అంతరిక్ష వారోత్సవం సందర్భంగా 82 దేశాలలో 4వేలకంటే ఎక్కువ కార్యక్రమాలు నిర్వహించగా మొత్తం 20లక్షలమంది పాల్గొన్నారు.
 అంతరిక్ష ప్రయోగ ఫిలింషోలు, ప్రదర్శనలు, సదస్సులు, విద్యార్థులకు క్విజ్‌, డ్రాయింగ్‌, ఉపన్యాస పోటీలు, సైన్స్‌ ఎగ్జిబిషన్‌ వంటి కార్యక్రమాలు ఉంటాయి.

లక్ష్యాలు 
 అంతరిక్ష  పరిశోధనల్లో వివిధ దేశాలమధ్య ఐకమత్యం తీసుకురావడం.

మూలాలు

ఇతర లంకెలు 
 World Space Week The United Nations
 World Space Week website

అంతర్జాతీయ దినములు
అంతరిక్ష కార్యక్రమాలు